**Майстар-клас** «**Сучасны метадычны інструментарый настаўніка ў**

**рабоце з адоранымі вучнямі**»

**Кулявец Лілія Іванаўна**

**ДУА "Сярэдняя школа №1 г. Старыя Дарогі**

**імя Героя Савецкага Саюза Ф.Ф.Кулікава"**

**Мэта:** арганізацыя педагагічнага ўзаемадзеяння для апрацоўкі

 метадычнага інтрументарыя ў рабоце з адоранымі вучнямі

**Задачы:** стварыць умовы для фарміравання матывацыйнай гатоўнасці

 ўдзельнікаў майстар –класа да азнаямлення з матэрыялам;

 даць уяўленне сучасным формам работы з адоранымі вучнямі;

 прадэманстраваць магчымасці выкарыстаных формаў работы з

 адоранымі вучнямі і прагназуемыя вынікі іх прымянення.

**Ход майстар-класа**

**1. Арганізацыйны момант**

Добры дзень! Я рада вас вітаць на сённяшніх занятках! Тэма нашых заняткаў «Сучасны метадычны інструментарый настаўніка ў рабоце з адоранымі вучнямі».

 ***Прыём*** «***Камплімент***»

 Шаноўныя калегі, я хачу, каб наша сустрэча прайшла ў атмасферы дабрыні, цеплыні і павагі. І пагэтаму я прапаную пачаць нашу сустрэчу з камплімента.

***Прыём*** «***Індукцыя»*** *-проблемная сітуацыя - пачатак, матывуе творчую дзейнасць кожнага. ( Мэта: дапамагчы суаднесці старыя веды з новымі.)*

 У кожнай групы ёсць частка вокладкі часопіса. Задача кожнай групы за 1 хвіліну на лісце запісаць як мага больш характарыстык (прыметнікаў) часткі вокладкі часопіса*. (Групы агучваюць свае характарыстыкі)*

А цяпер я хачу задаць пытанне, як гэта практыкаванне асацыіруецца з вашай педагагічнай дзейнасцю. Магчыма ёсць варыянты, здагадкі. (*Педагогі прапануючь свае варыянты).*

 Так,  кожны элемент вокладкі з'яўляецца часткай цэлага. У вучэбным працэсе кожны настаўнік бачыць толькі фрагмент індывідуальных здольнасцей вучня. Дзіця, якое да нас прыходзіць, – гэто цэлая і непадзельная сістэма са сваімі асаблівасцямі, характарыстыкамі, пра якія мы павінны ведаць і заўсёды памятаць.

- Паважаныя калегі, а што такое «**адоранасць**»**?**  Што мы ведаем пра гэта паняцце?

**2. Тэарытычнае абгрунтаванне праблемы**

 На пачатку заняткаў нам неабходна зразумець тэарытычнае абгрунтаванне паняцця «адоранасць» і як выявіць яе ў сучасных вучнях.

 Адоранасць - гэта наяўнасць патэнцыяльна высокіх здольнасцяў у чалавека. Пад паняццем «адоранасць» часам выкарыстоўваюцца словы «талент, здольнасць, геніяльнасць, харызма, дар, працаздольнасць».

 А як нам, настаўнікам, разгледзець, асэнсаваць, што перад намі сапраўды адораны вучань? Для гэтага педагогамі-псіхолагамі распрацаваны дыягнастычны інструментарый. І ў залежнасці ад узросту вучняў ён прымяняецца на індывідуальных занятках педагогамі- псіхолагамі.

**Дыягностыка творчай дзейнасц**і:

* тэсты крэатыўнасці;
* тэсты – гульні;
* праектныя методыкі.

 **Праца з вынікамі дыягностыкі:**

* удзел у творчых конкурсах, алімпіядах, канферэнцыях…

**Аналіз вынікаў:**

* выяўленне адоранасці вузкага накірунку (мастацтва, спевы, літаратурная творчасць, спорт і г.д.);
* узровень самаацэнкі;
* матывацыя;
* задавальненне патрэб.

І падвядзем вынік, якія віды адоранасці бываюць?

* мастацкая (музычна- мастацкая)
* псіхаматорная (спартыўная)
* акадэмічная (здольнасць вучыцца)
* інтэлектуальная (уменне аналізаваць, супастаўляць, рабіць вывады і прагнозы)
* творчая (нестандартнае мысленне)

Таксама ў кожнага вучня адоранасць бывае яўнай (праяўленай), узроставай, схованай (непраяўленай).

 І вось, нарэшце, педагогі-псіхолагі дапамаглі выявіць такога вучня, ён прыйшоў да нас. Што нам з ім рабіць?

**3. Практычны блок**

 Любое навучанне павінна адбывацца праз дыялог:

* вучні смела выказваюць сваё разуменне прапанаванага матэрыялу;
* настаўнік падтрымлівае жаданне вучня аргументаваць свае ідэі;
* вучань і настаўнік дзеляцца сваімі знаходкамі і адкрыццямі:

 Скажыце мне, і я забуду,

 пакажыце мне, і я запомню,

 зацікаўце мяне, і я зразумею!

 Зацікавіўшыся тэмай, я вылучыла для сябе вельмі слушную работу настаўніцы беларускай мовы і літаратруры ДУА «Гімназія № 1 імя Ф. Скарыны г. Мінска» Сцяшко Любові Уладзіміраўны «Сістэма работы з высокаматываванымі вучнямі пры падрыхтоўцы да алімпіяд па вучэбных прадметах «Беларуская мова» і « Беларуская літаратура».

 Аналіз практыкі падрыхтоўкі вучняў да алімпіяд па вучэбных прадметах «Беларуская мова» і «Беларуская літаратура» выяўляе шэраг **праблем і** **супярэчнасцей,**якія носяць аб’ектыўны характар. Напрыклад:

* паміж колькасцю гадзін вучэбнага плана на вывучэнне прадметаў «Беларуская мова» і «Беларуская літаратура» і тым часам, які патрэбны для дасягнення добрых вынікаў пры падрыхтоўцы да алімпіяд;
* паміж матывацыяй вучняў да авалодвання беларускай мовай і пераважным рускамоўным асяроддзем, якое не вельмі гэтаму спрыяе;
* паміж зацікаўленасцю дзяцей у паглыбленым вывучэнні роднай мовы і жыццёвымі поглядамі бацькоў, якія выбіраць іншыя накірункі пазнавальнай дзейнасці для свайго дзіцяці.

 З чаго ж пачынаць падрыхтоўку вучня да ўдзелу ў алімпіядзе па беларускай мове і літаратуры? Мы павінны дзяцей зацікавіць сваім прадметам. А ў гэтым нам дапамогуць гульнёвыя формы работы, калі дзеці, працуючы ў творчых групах, парна ці індывідульна, набываюць ці пашыраюць свае веды. Выдатны педагог Станіслаў Тэафілавіч Шацкі пісаў, што «гульня» – гэта жыццёвая лабараторыя дзяцінства.

|  |  |
| --- | --- |
| Этап выяўленнявысокаматываваных вучняў | Этап падрыхтоўкі да алімпіяд(індывідуальная работа, групавая работа) |
| 5-6 клас |  - конкурс «Буслік»; - конкурс чытальнікаў; - інтэрнэт-алімпіяды. |
| 7-8 клас | - сістэматызацыя ведаў пра тэкст, тэму;- рашэнне лінгвістычных задач па марфалогіі; Першыя крокі да напісання водгуку:- патрабаванні да ўступу;- уменне падабраць цытату;- патрабаванні да галоўнай часткі;- паглыбіць паняцце пра выяўленчыя сродкі выразнасці. |
| 9 -11 клас | - сістэматызацыя ведаў па ўсіх раздзелах мовазнаўства;- выкананне алімпіядных заданняў розных гадоў;- работа над цяжкімі пытаннямі сінтаксісу і пунктуацыі;- выкананне творчых заданняў па літаратуры;- напісанне водгукаў на творы беларускіх паэтаў. |

 Я з'яўляюся ўдзельнікам творчай групы настаўнікаў беларускай мовы і літаратуры Мінскай вобласці. У складзе групы МАІРА выдаў метадычнае выданне «Рыхтуемся да алімпіяды па беларускай мове і літаратуры: комплексная работа». Я распрацоўвала заданні да 6 класа.

 **Варыянты творчых заданняў**

 А якія заданні можна прапанаваць вучням, каб абудзіць цікавасць да прадмета, развіваць іх мысленне і творцыя здольнасці?

Запоўніце табліцу, размеркаваўшы словы *батэрфляй, бейсбол, гравюра, гросмайстар, джаз, джунглі, дызель, камюніке, картэж, ландшафт, медальён, паштамт*па адпаведных групах запазычанай лексікі.

|  |  |  |
| --- | --- | --- |
| Запазычанні з англійскай мовы | Запазычанні з нямецкай мовы  | Запазычанні з французскай мовы |
| батэрфляйбейсболджазджунглі | гросмайстардызельландшафтпаштамт | гравюракамюнікекартэжмедальён |

**Метад «Скончы фразу»**

|  |  |
| --- | --- |
| Тэма ўрока | Скончы фразу |
|  Якуб Колас.«Дзядзька-кухар» (7клас) | 1.Дарослыя адрозніваюцца ад дзяцей тым, што яны...2.Узаемаадносіны дарослых і дзяцей павінны быць...3. |
|  В.Карамазаў «Дзяльба кабанчыка» (8 клас) | 1.Добра, калі ёсць сваякі ў вёсцы, бо..2.Прыязджаючы ў вёску да бабулі, я перш-наперш…3.  |
|  В.Дунін-Марцінкевіч «Пінская шляхта» (9клас) | 1.У маім уяўленні шляхта – гэта …2.Мне вядомы знакамітыя шляхецкія роды …3.  |

*Групам прапануецца сфармуляваць сваю фразу.*

ТЭМА: Вобразная сістэма камедыі К.Крапівы «Хто смяецца апошнім».

Заданне: Сфармуляваць жыццёвае крэда герояў п'есы.

*Варыянты адказаў.*

Крэда Гарлахвацкага: на чужых спінах у вялікія вучоны ўехаць.

Крэда Зёлкіна: падслухаць, навесці плёткі, дагадзіць начальніку – і я ў шакаладзе.

Крэда Чарнавуса: траціць час на абарону ўласнага «я», не для мяне. Хто ж тады будзе кнігі пісаць.

Крэда Веры: бараніць сумленных людзей. Гатова ўзяць віну на сябе, калі спатрэбіцца.

Крэда Тулягі: самае складанае – перамагчы самога сябе.

Групам прапануецца паспрабаваць сфармуляваць жыццёвыя крэда галоўных герояў камедыі К.Крапівы «Хто смяецца апошнім».

1 група

Жыццёвае крэда Зёлкіна

2 група

Жыццёвае крэда Чарнавуса

3 група

Жыццёвае крэда Тулягі

**Суаднесці творы, іх герояў і падзеі**

|  |  |  |  |  |  |
| --- | --- | --- | --- | --- | --- |
| **1** | Максім Гарэцкі Апавяданне «Літоўскі хутарок» | **А** | Гастрыт, Мульцік, Ганна | **Е** | Паказ імкнення чалавека да зямлі і волі, аўтабіяграфічны твор |
| **2** | Янка КупалаДрама «Раскіданае гняздо» | **Б** | Міхал, Ганна, Антось, Яська, Алесь, Кастусь | **Ж** | Боль і трывога за лёс неперспектыўных вёсак і адзінокіх яе жыхароў |
| **3** | Змітрок Бядуля  Апавяданне «Бондар» | **В** | Зоська, Сымон, Паніч, Данілка, Старац, Незнаёмы | **З** | Пошукі крыніцы існавання сялянства, шляхоў вызвалення Бацькаўшчыны, барацьба за захаванне людзьмі сваіх «гнёздаў» |
| **4** | Аляксей Дудараў Драма «Вечар» | **Г** | Даніла,  Аўдоцця | **І** | Падзеі Першай сусветнай вайны |
| **5** | Якуб КоласПаэма «Новая зямля» | **Д** | Ян, Даміцэля, Ядвіся, Монця, Сініца | **К** | Створаны вобраз таленавітага чалавека з народа, паказаны яго імкненні, расчараванні; праблема мастака і мастацтва |

**1 \_\_\_\_\_\_\_ \_\_\_\_\_\_\_ 2\_\_\_\_\_\_\_ \_\_\_\_\_\_\_ 3\_\_\_\_\_\_\_ \_\_\_\_\_\_\_ 4\_\_\_\_\_\_\_\_ \_\_\_\_\_\_\_ 5 \_\_\_\_\_\_\_ \_\_\_\_\_\_\_**

**Адказ: 1 Д І, 2 В З, 3 Г К, 4 А Ж, 5 Б Е**

**Знайдзіце і падкрэсліце ў сказах фразеалагізмы, замяніце іх на антанімічныя.**

а) Суп прыгатавалі – пальчыкі абліжаш.

б) Суседзі жылі як кот з сабакам, уся вёска ведала пра гэта.

в) Хлопец вырас кату па пяту, але ніхто ніколі не смяяўся з яго.

г) Усю ноч я спаў на адно вока, а раніцай падняўся і пайшоў да ракі.

д) «Ці не кінуць якар у гэтым горадзе?» – падумаў былы марак.

***Для даведкі****:* як пшаніцу прадаўшы, зняцца з якара, душа ў душу, хоць на сабаку вылі, з каломенскую вярсту.

**4. Рэфлексія**

**Прыём** «**3Х2Х1**»

* тры галоўныя моманты, якія я асэнсаваў;
* дзве рэчы, якія я магу прымяніць;
* адно пытанне, якое мяне турбуе…

**Прыём** «**Адным словам**»

У пачатку сустрэчы мы гаварылі адзін аднаму кампліменты. На прыканцы заняткаў пры дапамозе аднаго слова выкажыце свой настрой ці адчуванне. Словы могуць быць розныя.

 А скончыць сустрэчу я хачу словамі Льва Мікалаевіча Талстова: «Як ні дзіўна гэта сказаць, а мастацтва патрабуе значна большай дакладнасці... чым навука».

 Жадаю вам: «Цікавіцца, даследаваць, ствараць – перамагаць!»

 Дзякуй за ўвагу!